Talle mense is reeds gevra om die gebied te ontruim nadat ’n vulkaan sedert die naweek lawa en donker aswolke naby die Filippynse hoofstad Manila uitspoeg. ’n Vulkaanuitbarsting word nou in die komende dae vir dié eilandgroep gevrees.
Die plaaslike instituut vir vulkanologie en seismologie het ’n vlak vier-waarskuwing uitgereik wat daarop dui dat “’n gevaarlike uitbarsting binne ure of dae” moontlik is.
Die Filippyne is op die geologies aktiewe Pasifiese Ring van Vuur geleë, waar 75% van die wêreld se vulkane voorkom.